Arvid Grundekjøn

Arvid Grundekjøn (født 1955) er en norsk skipsreder og politiker (H). Han var ordfører i Kristiansand fra 2011 til 2015.

Han er utdannet siviløkonom fra Norges Handelshøyskole og cand.jur. fra Universitetet i Oslo. Grundekjøn er tidligere konsernsjef og styreleder i Anders Wilhelmsen-gruppen samt administrerende direktør i Royal Caribbean Cruise Line AS, Petrojarl II AS og Spekter GNO II AS.

Han hadde også verv som styreleder i Linstow, Creati AS, Sparebanken Pluss og Windia Invest AS samt som styremedlem i Royal Caribbean Cruises Ltd., A. Wilhelmsen Foundation, AS Karibien AS, Niar AS, Otraco AS og Romania invest forvaltning AS. Han har for tiden 18 styreverv totalt. Grundekjøn har eierinteresser i Børscompagniet AS, Cardid AS, Creati AS, Agrundco AS, Norgesinvest AS, Norgesmeglerne AS, Otraco AS samt i Strag AS.

Fra 17. juni 2004 og inntil sommeren 2010 var Grundekjøn også styreleder i Statkraft SF, men ble erstattet av Svein Aaser etter at han uttrykte seg kritisk om regjeringens eierskapspolitikk.

I 2009 ble han kåret til «Årets styreleder» av BoardNews i samarbeid med PriceWaterhouseCoopers.

Fra 2013 er han nestleder i styret for Stiftelsen fullriggeren Sørlandet og så styreleder fra 2015.
Fra 9. februar 2016 er han styreleder i AKO Kunststiftelse. Fra mai 2018 er han styremedlem i Strømmestiftelsen, styreleder fra 2021.

 Kilder 
 Arvid Grundekjøn er Høyres ordførerkandidat
 Valg av nytt styre i Statkraft SF
 Kunngjøringer
 Kunngjøringer
 Kunngjøringer 

Kategori:Ordførere i Kristiansand
Kategori:Høyre-ordførere i Vest-Agder
Kategori:Norske skipsredere
Kategori:Norske siviløkonomer fra NHH
Kategori:Norske jurister
Kategori:Alumni fra Universitetet i Oslo
Kategori:Personer fra Kristiansand kommune
Kategori:Fødsler i 1955
Kategori:Artikler i sjøfart-prosjektet